Makriel

Die makriel (Scomber japonicus) is 'n vis wat aan die hele kus van Suid-Afrika voorkom. In Engels staan dit as die mackerel bekend. Die vis is ook bekend as die Pasifiese makriel of bloumakriel en is na verwant aan die Atlantiese makriel.

 Voorkoms 
links|duimnael|250px|Illustrasie
Die vis het 'n ronde, gestroomlynde lyf wat dit amper soos 'n tuna laat lyk. Die stert is dun by die basis en maak 'n diep vurk. Die rugkant van die vis is helder silwerig, met donkergroen golwende lyne aan die kante, terwyl die pens silwerwit is. Op die pens is ook klein swart kolletjies. Die vinne is bleekblou. Die visse weeg selde meer as 'n 1 kg terwyl enkele visse van 3 kg al gevang is.

 Habitat en gewoontes 
Die vis kom in diep waters  voor (300 m is nie ongewoon nie) tot op die rand van die kontinentale plato. Makriel is 'n skoolvis wat leef op plankton, kril, klein vissies en klein pylinkvissies.

Makriel is 'n gewilde kommersiële eetvis, vanweë sy sagte vlees en goeie smaak. Makriel is ook hoog in omega-3 onversadigde vette en vitamien D, en 100 g gekookte vis verskaf 345 IU (3.45 IU/g) vitamien D.

 Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Bronnelys 
 Top Angling Fishes of Southern Africa. Hennie Crous. 2010. 
 Sea Fishes of Southern Africa. Rudy van der Elst & Dennis King. 2006. .

 Verwysings 

 Eksterne skakel 
 http://www.fishbase.org/summary/Scomber-japonicus.html

Kategorie:Beenvisse